text: اس ڈائری کا پہلا حصہ ، مردلا کی زندگی اور 44-1943 کے درمیان گاندھی جی کے ساتھ رہنے کے ان کے وقت کا ایک ریکارڈ ہے ۔ خود گاندھی جی کی تصحیح کردہ اس ڈائری کے تفصیلی اور گہری نوعیت کے اندراجات سے ایک قیدی کی حیثیت سے گاندھی جی کی زندگی اور اجتماعی عدم تشدد کے امکانات کے قیام کی ان کی کوششوں پر روشنی پڑتی ہے ۔اس میں ایک ایسی خاتون کی روحانی اور تعلیمی جستجو کی کوششوں کی جھلکیاں بھی ملتی ہیں ،جس نے لکھنے لکھانے کو اپنی خود احتسابی کا ذریعہ بنایا ہو۔اس میں کستوربا گاندھی کی بیماری اور ان کی موت کی ایک متاثر کن تصویر بھی دی گئی ہے ۔مصنف نے اس گہرے جذباتی رشتے کا اظہار بھی کیا ہے ،جو ا س نے گاندھی جی کے ساتھ جوڑ لیا تھا۔